Lietuviškos enciklopedijos

Lietuviškos enciklopedijos pradėtos rengti tik XX a. antrajame dešimtmetyje: tą sąlygojo politinė bei tautinė situacija, lėmusi to laikmečio lietuvybės ir lietuvių kultūros plėtrą. Visuotinę lietuvišką enciklopediją pradėta rengti 1910 m., tačiau po poros metų darbai nutrūko. Idėja atgaivinta 1929 m. Lietuvos kultūros taryboje.

Pirmasis „Lietuviškosios enciklopedijos“ tomas išleistas 1931–1933 m. „Spaudos fondo“ leidykloje. Enciklopediją redagavo Vaclovas Biržiška. Iki 1944 m. išleista 10 šios enciklopedijos tomų (iki J raidės). IX tomas (Gin-Hofer) išleistas 1941 m. Jame yra Adolfui Hitleriui skirtas straipsnelis užimantis pusę puslapio, tačiau enciklopedijos pabaigoje yra specialus keturių puslapių priedas, kuriame propagandiškai pristatoma Hitlerio asmenybė.

1953–1966 m. Bostone lietuvių išeiviai šios enciklopedijos pagrindu išleido 37 tomų „Lietuvių enciklopediją“ (du tomai papildymų išleisti 1969 ir 1987 m.).

Okupuotoje Lietuvoje 1957 m. pradėta rengti enciklopedija, tačiau 1962 m. leidimas sustabdytas ir atnaujintas tik po dešimtmečio.

1966–1975 m. LTSR buvo išleista 3 tomų „Mažoji lietuviškoji tarybinė enciklopedija“ bei „Abėcėlinė vardų rodyklė“.

1976–1985 m. Vyriausioji enciklopedijų redakcija išleido universalią 12 tomų „Lietuviškąją tarybinę enciklopediją“ bei jos papildymų tomą; 1985–1988 m. – „Tarybų Lietuvos enciklopediją“ apie Lietuvą.

Nuo XX a. 9-ojo dešimtmečio išleista keletas kitų enciklopedinio pobūdžio leidinių – „Medicinos enciklopedija“, „Astronomijos enciklopedinis žodynas“, „Namų ūkio enciklopedija“, „Pažinimo džiaugsmas“ ir kitos.

Atkūrus Lietuvos nepriklausomybę, dažniau leidžiamos populiarios pažintinės knygos, dalis enciklopedinių leidinių išleidžiami tik Internete.

Tarp naujų leidinių paminėtini enciklopediniai Mokslo ir enciklopedijų leidybos instituto leidiniai:
 Visuotinė lietuvių enciklopedija (pradėta leisti 2001 m., išleisti visi 25 tomai iš numatytų 25)
 Technikos enciklopedija (išleisti visi 4 tomai iš numatytų 4),
 Mažosios Lietuvos enciklopedija (išleisti visi 4 tomai iš numatytų 4),
 Žemės ūkio enciklopedija (išleisti visi 3 tomai iš numatytų 3),
 Muzikos enciklopedija (išleisti visi 3 tomai iš numatytų 3).

Nepriklausomybės metais taip pat pasirodė nemažai kitų leidėjų enciklopedijų – tai ir „Lietuvių literatūros enciklopedija“, Astronomijos enciklopedinis žodynas, Atvirosios enciklopedijos entuziastų kuriama Lietuviška Vikipedija.

Enciklopedijų sąrašas 

 Medicinos enciklopedija
 Mitologijos enciklopedija
 Vaistinių augalų enciklopedija
 Sveikatos enciklopedija
 Elektroninė enciklopedija
 Mūsų Lietuva
 Muzikos enciklopedija
 Lietuvos kariuomenės karininkai 1918–1953
 Gamta. Mokyklinė enciklopedija
 Pradinukų enciklopedija
 Mano pirmoji pasaulio enciklopedija
 Mano pirmoji enciklopedija
 Vaistinių ir prieskoninių augalų enciklopedija
 Dekoratyvinių medžių ir krūmų enciklopedija
 LIETUVA. Šeimos enciklopedija
 Iliustruota Lietuvos enciklopedija
 Iliustruota vaikų enciklopedija
 Vaikų enciklopedija
 Enciklopedija vaikams apie Lietuvą
 Kultūros paminklų enciklopedija, Rytų Lietuva
 Žydinčios kambarinės gėlės (mažoji enciklopedija)
 Konservavimo enciklopedija
 Vasarą žydinčių gėlių enciklopedija
 Kaktusai (mažoji enciklopedija),
 Kaktusų enciklopedija
 Grybų enciklopedija
 Mažoji impresionizmo enciklopedija,
 Rytų mitologijos enciklopedija
 Sodo augalų enciklopedija
 Mažoji sodininko enciklopedija
 Sodininko enciklopedija
 Žūklės enciklopedija,
 Šunys
 Šunys (enciklopedija),
 Mažoji gyvūnų enciklopedija
 Kas kada kieno parašyta
 Lietuvos didieji kunigaikščiai
 Jaunųjų švilpikų enciklopedija
 Kačių enciklopedija
 Arkliai
 ir kt.